K O R R A L D U S

Haapsalu, 			                    30. mai 2012 nr 349

Korteriomandi avaliku kirjaliku enampakkumise
korras võõrandamise tingimuste kinnitamine
(Õhtu kallas 25-2, Haapsalu)

Tulenevalt Haapsalu Linnavolikogu 25.05.2012 otsusest nr 158 “Vara võõrandamine avaliku kirjaliku enampakkumise korras (Õhtu kallas 25 korter 2, Haapsalu)“ ja juhindudes Haapsalu Linnavolikogu 30.03.2012 määruse nr 55 „Haapsalu linnavara valitsemise kord“ § 24 lg 1 p 2, § 26, kohaliku omavalitsuse korralduse seaduse § 30 lg 1 p 2, Haapsalu põhimääruse § 35 lg 1 p 2, § 55 lg 1 p 1 ja haldusmenetluse seadusest Haapsalu Linnavalitsus

k o r r a l d a b :

1.	Kinnitada Haapsalu linnale kuuluva korteriomandi avaliku kirjaliku enampakkumise korras võõrandamise tingimused järgmiselt:
1.1.	Korteriomandi aadress Õhtu kallas 25-2, Haapsalu
1.1.1	kinnistu registriosa numbriga 2247532;
1.1.2	katastritunnusega 18301:006:0840;
1.1.3	eluruumi üldpind 29,6 m2;
1.1.4	296/1097 mõttelist osa kinnistust;
1.1.5	katastriüksuse sihtotstarve 100% elamumaa;
1.1.6	kirjaliku enampakkumise alghind 12 000 (kaksteist tuhat) eurot.
1.2	tagastamatu enampakkumise osavõtutasu suurus on 120 (ükssada kakskümmend) eurot ning tagatisraha suurus on 1200 (üks tuhat kakssada) eurot;
1.3	korteriomandi Õhtu kallas 25-2, Haapsalu avaliku kirjaliku enampakkumise võitjal (edaspidi nimetatud Ostja) tasuda korteriomandi ostuhind hiljemalt kinnistu notariaalse ostu-müügilepingu sõlmimise päevale eelnevaks päevaks ja kanda ostuhind Haapsalu Linnavalitsuse pangaarvele nr 10602002431007 SEB Pangas või esitada tagasivõtmatu panga garantiikiri ostuhinna tasumise kohta 3 pangapäeva jooksul peale ostu-müügilepingu sõlmimist käesolevas punktis nimetatud pangaarvele. Panga garantiikirja originaal esitada kirjalikus vormis hiljemalt korteriomandi notariaalse ostu-müügilepingu sõlmimise päevale eelnevaks päevaks;
1.4	notaritasu tasuda täies ulatuses Ostjal;
1.5	korteriomandi Õhtu kallas 25-2, Haapsalu Ostjal sõlmida eelnimetatud korteriomandi notariaalne ostu-müügileping 30 päeva jooksul kinnistu enampakkumise tulemuste kinnitamise otsuse teatavakstegemisest, s.o. 30 päeva jooksul eelnimetatud otsuse koopia kättesaamise päevale järgnevast päevast arvates. Käesolevas punktis nimetatud tähtajaks kinnistu notariaalse ostu-müügi lepingu sõlmimata jätmise korral tunnistatakse enampakkumine nurjunuks ning enampakkumise tulemused tühistatakse ja Ostja poolt tasutud tagatisraha ei tagastata.
1.6	korteriomandi Õhtu kallas 25-2, Haapsalu avaliku kirjaliku enampakkumise korraldaja on Haapsalu Linnavalitsus;
1.7	korteriomandi avalikust kirjalikust enampakkumisest võivad osa võtta kõik isikud, kui õigusaktidest ei tulene teisiti;
1.8	korteriomandi ostuhinna kirjalikud pakkumised tuua kinnises ümbrikus, millel on märgusõna “Õhtu kallas 25-2”, Haapsalu Linnavalitsuse sekretärile (Posti 34, Haapsalu, I korrus,) hiljemalt 20. juunil 2012 kell 14.00. Ümbrikud pakkumistega avatakse III korrusel 20. juunil 2012 kell 14.15;
1.9	käesoleva korralduse punktis 1.2 nimetatud enampakkumisest osavõtutasu ja tagatisraha peab olema laekunud Haapsalu Linnavalitsuse pangakontole nr. 10602002431007 SEB Pangas hiljemalt 19. juunil 2012;
1.10	kinnises ümbrikus olev pakkumiskiri peab sisaldama:
1.10.1	pakkuja nimi ja elukoht või asukoht ning isikukood või registrikood;
1.10.2	nõusolek enampakkumises osalemiseks enampakkumiseks esitatud tingimustel;
1.10.3	dokumendid enampakkumise osavõtutasu ja tagatisraha tasumise kohta;
1.10.4	numbrite ja sõnadega väljendatud pakkumuse summa;
1.10.5	esindaja volitusi tõendav dokument;
1.10.6	pakkumusele lisatud dokumendid peavad olema allkirjastatud. 
1.11	Enampakkumise võitjaks tunnistatakse see isik, kes on pakkunud pakkumiskirjas kõrgeima ostuhinna ja on koheselt ning tähtaegselt täitnud kõik käesoleva korralduse punkti 1 alapunktides kehtestatud enampakkumisest osavõtuks vajalikud tingimused, samuti nõustunud kirjalikult sama punkti alapunktides nimetatud kõigi teiste tingimustega, s.h. enampakkumise võitjale (Ostjale) kehtestatud kinnistu võõrandamise tingimuste täitmisega;
1.12	Tehtud pakkumine jäetakse arvestamata, kui pakkumiskirjadega ümbrike avamisel selgub, et pakkumiskiri ei ole vormistatud käesolevas korralduses kehtestatud kõigi nõuete kohaselt või pakkumiskirjale ei ole lisatud kõiki nõutud dokumente või ümbrikul on märge, et pakkumiskirjaga ümbriku üleandmine on toimunud peale pakkumise üleandmiseks kehtestatud tähtaega või kui selgub, et osavõtutasu või tagatisraha tasumisega on hilinetud;
1.13	Kui kirjaliku pakkumise korral on pakkumused võrdsed, annab enampakkumise komisjon võrdse pakkumuse teinud pakkujatele õiguse esitada uus kirjalik pakkumus kolme (3) tööpäeva jooksul. Uus pakkumus ei või olla väiksem juba tehtud pakkumusest. Kui ükski pakkuja ei esita kindlaksmääratud ajaks uut pakkumust, tunnistab komisjon enampakkumise nurjunuks. 
1.14	Ostja poolt sissemakstud käesoleva korralduse punktis 1.2 nimetatud tagatisraha võetakse arvesse Ostja poolt ostu-müügihinna tasumisel. Teistele enampakkumisest osavõtjatele, v.a. Ostja, tagastab Haapsalu Linnavalitsus nende sissemakstud tagatisraha täies ulatuses hiljemalt 5 tööpäeva jooksul pärast enampakkumise tulemuste kinnitamist või enampakkumise nurjunuks tunnistamist.
1.15	Kinnitada avaliku enampakkumise ettevalmistamiseks ja läbiviimiseks neljaliikmeline komisjon:
Peeter Vikman, komisjoni esimees
Erko Kalev, komisjoni liige
Reimo Reimer, komisjoni liige
Maret Zeemann, komisjoni liige

2.	Linnavara peaspetsialistil (M. Raudsepp) avaldada enampakkumise kuulutus Haapsalu veebileheküljel ning kinnisvaraportaalis City24.ee. Aselinnapeal (P. Vikman) korraldada enampakkumise tulemuste kinnitamine ja ostu-müügi lepingute sõlmimine Ostjatega.

3.	Korraldus teha teatavaks aselinnapeale (P. Vikman) ja linnavara peaspetsialistile (madis.raudsepp@haapsalulv.ee).

4.	Korraldus jõustub teatavakstegemisest.

Urmas Sukles
Linnapea				Erko Kalev
										Linnasekretär